প্রশ্ন (৩৬/২৩৬) : আমি একটি সিগারেট কোম্পানীতে চাকুরী করি। ভালো বেতন-বোনাস ছাড়াও কোম্পানী আমাদেরকে লভ্যাংশের ভাগ দিয়ে থাকে। তবে আমি নিজে ধূমপান করি না। এক্ষণে আমার উক্ত আয় হালাল হবে কি?  -আব্দুর রহমান  সাতকানিয়া, চট্টগ্রাম।  উত্তর : যার মূল হারাম, তার আয়টাও হারাম। তামাক একটি হারাম বস্ত্ত, যা মাদক দ্রব্যের অন্তর্ভুক্ত। তামাক থেকে উৎপাদিত বিড়ি, সিগারেট, জর্দা সবই হারাম। তামাকের চাষ করা ও ব্যবসা করা হারাম। আল্লাহ বলেন, তাদের জন্য হালাল করা হয়েছে সকল পবিত্র বস্ত্ত এবং হারাম করা হয়েছে সকল খবীছ অর্থাৎ নাপাক বস্ত্ত (আরাফ ১৫৭)। রাসূলুল্লাহ (ছাঃ) বলেন, সকল প্রকার মাদকদ্রব্য হারাম (মুসলিম, মিশকাত হা/৪২৯১)। তামাক স্বাস্থ্যের জন্য অতীব ক্ষতিকর বস্ত্ত। রাসূলুল্লাহ (ছাঃ) বলেন,  لاضَرَرولاضِرَار  ক্ষতি নয়, ক্ষতি করাও নয় (ইবনু মাজাহ, মালেক, ছহীহাহ হা/২৫০)। অতএব এই মাদক ও ক্ষতিকর বস্ত্ত থেকে অর্জিত আয় হালাল নয়। আল্লাহ আমাদের হারাম থেকে বাঁচার তাওফীক দিন।